( 1 ) A tagállamok a KAP stratégiai tervükben előírhatják, hogy ez a GAEC-előírás csak a 2024-es vagy 2025-ös igénylési évtől legyen alkalmazandó. Ebben az esetben a tagállamok igazolják, hogy erre a késedelemre az irányítási rendszer – részletes tervezés alapján történő – létrehozása miatt van szükség.

A tagállamok a 2. sz. GAEC-előírás kidolgozásakor biztosítják, hogy az érintett földterületen fenn lehessen tartani olyan mezőgazdasági tevékenységet, amely alapján az adott földterületet mezőgazdasági területnek lehet minősíteni. ( 2 ) Az e GAEC-előírás szerinti, a vízfolyások mentén kialakított, a jó mezőgazdasági és környezeti állapot fenntartásához szükséges védelmi sávoknak főszabályként és az uniós joggal összhangban legalább 3 méter széleseknek kell lenniük, és azokban nem használhatók növényvédő szerek és műtrágyák.

Azok a tagállamok, amelyek jelentős belvízelvezetést végeznek és sok öntözőcsatornával rendelkeznek, a tagállamra jellemző helyi körülményekkel összhangban kiigazíthatják a legkisebb szélesség értékét, amennyiben ez kellően indokolt az adott terület esetében. ( 3 ) A tagállamok kellően indokolt esetben a minimumelőírásokat az érintett régiók tekintetében kiigazíthatják annak figyelembevétele céljából, hogy a hosszú és zord téli időszak miatt rövid a vegetációs időszak. ( 4 ) A vetésforgó a termesztett növények évente legalább egyszer parcellaszinten történő megváltoztatását jelenti (az évelő növények, gyepek és egyéb egynyári takarmánynövények, valamint parlagon hagyott földterületek kivételével), beleértve a megfelelően kezelt másodlagos növényeket is.

A gazdálkodási módszerek és a mezőgazdasági-éghajlati feltételek sokfélesége miatt a tagállamok az érintett régiókban a hüvelyes növényekkel kiegészített vetésforgónak vagy a növénytermesztés diverzifikálásának egyéb olyan gyakorlatait is engedélyezhetik, amelyek célja a talajban rejlő potenciál javítása és megőrzése, összhangban e GAEC-előírás célkitűzéseivel.

A tagállamok mentesíthetik az ezen előírásban szereplő kötelezettség alól a következő mezőgazdasági üzemeket: (a) amelyek esetében a szántóterület több mint 75 %-át gyep vagy egyéb egynyári takarmánynövény termesztésére, parlagon hagyott földterületként, hüvelyes növények termesztésére vagy e célok közül többre is használják; (b) amelyek esetében a támogatható mezőgazdasági terület több mint 75 %-a állandó gyepterület és azt gyep vagy egyéb egynyári takarmánynövény termesztésére vagy az év, illetve a növénytermesztési ciklus jelentős részében víz alatt fekvő növények termesztésére vagy ezek kombinációjára használják; vagy (c) amelyek legfeljebb 10 hektár szántóterülettel rendelkeznek. A nagy monokultúrák kialakulásának megelőzése érdekében a tagállamok meghatározhatják az egyetlen növénykultúrával borított terület felső határát. Úgy kell tekinteni, hogy az (EU) 2018/848 rendelet szerinti tanúsítással rendelkező mezőgazdasági termelők megfelelnek ennek a GAEC-előírásnak. ( 5 ) A tagállamok mentesíthetik az e franciabekezdésben szereplő kötelezettség alól a következő mezőgazdasági üzemeket: (a) amelyek esetében a szántóterület több mint 75 %-át gyep vagy egyéb egynyári takarmánynövény termesztésére, parlagon hagyott földterületként, hüvelyes növények termesztésére vagy e célok közül többre is használják; (b) amelyek esetében a támogatható mezőgazdasági terület több mint 75 %-a állandó gyepterület és azt gyep vagy egyéb egynyári takarmánynövény termesztésére vagy az év, illetve a növénytermesztési ciklus jelentős részében víz alatt fekvő növények termesztésére vagy ezek kombinációjára használják; vagy (c) amelyek legfeljebb 10 hektár szántóterülettel rendelkeznek. Azok a tagállamok, amelyek esetében a teljes földterület több, mint 50 %-át erdő borítja, mentesíthetik az e franciabekezdésben szereplő kötelezettség alól az általuk az 1305/2013/EU rendelet 32. cikke (1) bekezdésének a) vagy b) pontjával összhangban hátrányos természeti adottságokkal rendelkező területként meghatározott területeken elhelyezkedő mezőgazdasági üzemeket, feltéve, hogy az e bekezdés második mondatában említett egység földterületének több, mint 50 %-át erdő borítja, és az erdőterület mezőgazdasági földterülethez viszonyított aránya 3:1-nél magasabb. Az erdővel borított területet és az erdőterület mezőgazdasági földterülethez viszonyított arányát az LAU2 szinttel egyenértékű terület szintjén, vagy egy hasonló mezőgazdasági tulajdonságokkal rendelkező egyetlen, egyértelműen egybefüggő földrajzi területet lefedő, pontosan körülhatárolt egység szintjén kell értékelni. ( 6 ) Különösen az alábbiak által végrehajtva: — a 470/2009/EK rendelet 14. cikke és a 37/2010/EU rendelet melléklete; — 852/2004/EK rendelet: 4. cikk (1) bekezdés, valamint I. melléklet A. rész [II. (4) (g), h), j)), (5) (f), h)), (6); III. (8) (a), b), d), e)), (9) (a), c))]; ►C2 — 853/2004/EK rendelet: 3. cikk (1) bekezdés, III. melléklet IX. szakasz I. fejezet [I. 1. b), c), d), e); I. 2. a) (i., ii., iii.), b) (i., ii.), c); I. 3.; I. 4.; I. 5.; II. A. 1., 2., 3., 4.; II. B. 1. (a), d)), 2., 4. (a), b))], III. melléklet X. szakasz I. fejezet 1. pont; ◄ — 183/2005/EK rendelet: 5. cikk (1), (5) és (6) bekezdés és I. melléklet A. rész (I. 4. e), g); II. 2. a), b), e)), 5. cikk (5) bekezdés és III. melléklet (az „ETETÉS” fejezet „Tárolás” című 1. pontjának első és utolsó mondata és az „Elosztás” című 2. pontjának harmadik mondata); és — 396/2005/EK rendelet: 18. cikk